Անալի Թիփթոն

Անալի Թիփթոն (անգլ.՝ Analeigh Christian Tipton նոյեմբերի 9, 1988(1988-11-09), Մինեապոլիս, Մինեսոտա), ամերիկյան դերասանուհի, ֆոտոմոդել, նախկին գեղասահորդ։ Հայտնի է որպես «Թոփ մոդել ամերիկյան ձևով» շոուի 11-րդ սեզոնի եզրափակիչ փուլի մասնակից և «Խելագար, հիմար սեր» ֆիլմում խաղացած դերով։ 2014 թվականին ABC  հեռուստաընկերության «Մանհեթնյան սիրո պատմություն» սիթքոմում խաղացել է գլխավոր դեր։


== Կենսագրություն ==


=== 1988-2007: Վաղ կյանք և գեղասահքի կարիերա ===
Անալին ծնվել է 1988 թվականի նոյեմվերի 9-ին Մինեսոտա նահանգի Մինեապոլիս քաղաքում։ Երբ Անալին 8 տարեկան էր, ընտանիքը տեղափոխվում է Կալիֆոռնիա նահանգի Սակրամենտո քաղաք, ուր նա ավելի ուշ ընդունվել է Սուրբ Ֆրանցիսկայի միջնակարգ դպրոց և Universal Studiosում  դպրոցական ծրագրով նյույորքյան կինոակադեմիա Լոս Անջելեսում։ Սովորել է նաև «Marymount College»-ում (Պալոս Վերդաս՝ Կալիֆորնիա)։
Անալին սկսել է չմուշկով սահել 2,5 տարեկանից և իր կարիերայի ընթացքում մասնակցել է ԱՄՆ-ի չորս գեղասահքի առաջնությունների։ Դադարել է չմուշկով սահել 16 տարեկանից, բայց շարունակում է սահել ՁԻԱՀ-ով հիվանդների համար կազմակերպված բարեգործական շոուներում։
Մինչև «Թոփ մոդել ամերիկյան ձևով» շոուին մասնակցելը, Անալին կեցվածք է ընդունել լուսանկարիչներ Շոն Ֆայֆերաի և Ռոբերտ Դեյի համար, ինչպես նաև  եղել է Ալեխանդրա Գարիբայի «Grazia» ամսագրի գովազդային գործակալության մոդել։ Անալին նաև Լոս Անջելեսում «I Model & Talent»-ի հետ  ստորագրել է պայմանագիր և Քելի Նիշիմոտոյի համար մասնակցել է Լոս Անջելեսում Նորաձևության շաբաթ 2008 աշնանային հավաքածուի ցուցադրությանը։


=== 2008-2010: «Թոփ մոդել ամերիկյան ձևով» և մոդելային կարիերա ===
2008 թվականին Անալիի մասին իմացել են MySpace կայքի միջոցով և նրան խնդրել են Լոս Անջելեսում անցնել «Թոփ մոդել ամերիկյան ձևով» շոուի լսումները։ Քաստինգի ժամանակ պարզվել է, որ Անալիին  ուզեցել են առևանգել և վաճառել Սաուդյան Արաբիայի արքայազնին, բայց բարեբախտաբար Անալիին հաջողվում է գործարքը խափանել։
Շոուին, չնայած այն հանգամանքին, որ մի անգամ կտրվելու վտանգի տակ էր,  նրա աշխատանքներըը 2 անգամ ճանաչվել են լավագույնը։ Սակայն եզրափակչում Անալին չի կարողանում եզրափակիչ փուլ անցածների երկյակում հայտնվել և գրավում է 3-րդ տեղը։
Չնայած «Թոփ մոդել ամերիկյան ձևով» շոուին Անալին գրավել էր 3-րդ տեղը, բայց դա չի խանգարում նրան Լոս Անջելեսում պայմանագիր կնքել Abrams Artists Agency-ի և Ford Models-ի հետ։ Բացի այդ, նա հայտնվում է «Մերի Քլեր» ամսագրի իսպանական տարբերակում, «Seventeen»-ի շապկին և «Maxim» ամսագրում։


=== 2010 թվականից մինչև մեր օրեր։ Դերասանական կարիերա ===
Անալին իր դերասանական կարիերան սկսել է 2010 թվականից:Նա շոուի մեկ այլ մասնակցի՝ Սամանթոն Փոթերի հետ խաղացել է Մեծ պայթյունի տեսությունը հեռուստասերիալի էպիզոդներից մեկում։
Սթիվ Կարելի, Ջուլիան Մուրի և Էմմա Սթոունի հետ միասին խաղացել է «Խելագար, հիմար սեր» ֆիլմում՝ Ջեսսիկա դայակի դերում։ Այս դերով նա արժանացել է  որոշ կինոքննադատների դրական արձագանքին։ Անալին «Երկրորդ առևանգում» ֆիլմի գլխավոր ղեկավարը լինելուն զուգահեռ  խաղացել է նաև «Հովատակ» կատակերգական սերիալի 3-րդ եթերաշրջանում՝ խաղալով  Սենդիի՝ երիտասարդ ալֆոնսի հարսնացուի դերը։
2012 թվականին Թիփթոնը նկարահանվել է Passion Pit խմբի «Constant Conversations» հոլովակում։
2013 թվականին Անալին Նիկոլաս Հոլտի, Դեյվ Ֆրանկոի, Թերեզա Պալմերի և Ջոն Մալկովիչի հետ ռեժիսոր Ջոնաթան Լիվայնանի «Մեր մարմինների ջերմությունը» սարսափ ֆիլմում խաղացել է երկրորդական դեր։


== Ֆիլմագրություն ==


== Ծանոթագրություններ ==


== Արտաքին հղումներ ==
Анали Типтон Internet Movie Database կայքում
Анали Типтон Թվիթթերում